Sepiegids: Spioenasie, verraad in ‘Binnelanders’‘n Skermgreep uit ‘Binnelanders’. Met Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Weekdae om 19:30 op kykNET Maandag 18 Julie Wessel dink hy het ŉ oplossing vir Annelize se probleme. Conrad pleit vir eerlikheid, terwyl Annetjie vir Tracy vra om vir haar ŉ goeie woordjie te doen. Zee praat met Tertius oor Koos. Dinsdag 19 Julie Conrad se nuwe idee sluit Delia en Steve in, terwyl Gaby reëlings vir ŉ fotosessie tref. Tertius rig ŉ waarskuwing aan Delia, en Gaby is bekommerd oor haar DNS-toetsuitslae. Woensdag 20 Julie Gaby se DNS-uitslae word bekend gemaak, terwyl prof. Struwig in ongevalle beland. Nuus oor At versprei soos ŉ veldbrand en Jeremy word gevra om hom te ondersoek. Donderdag 21 Julie Conrad besef hy het geen idee waarmee At besig is nie. Annetjie weet sy moet die bestuur waarsku oor skinderpraatjies, en Delia bevind haar in ŉ ongemaklike posisie. Vrydag 22 Julie ŉ Gestry word onderbreek deur ŉ pasiënt in nood. Gaby en Rian se gesprek gaan nie ongesiens verby nie, terwyl Steve dink hulle moet mooi dink oor ŉ voorgestelde ooreenkoms. Weekdae om 18:30 op kykNET en kykNET&kie Maandag 18 Julie Rhafiek en Kaashifa deel groot nuus met die Samsodiens, terwyl Zoe vir Bridgette ŉ ultimatum stel. Angie plaas baie druk op Wade en Maggie sien op na haar tweede werksdag. Dinsdag 19 Julie Wade verras Angie met die sleutels vir hulle nuwe plek en Zoe rig ŉ versoek aan Bridgette. Mymoena is nie te vinde vir Rhafiek en Kaashifa se idees nie. Woensdag 20 Julie Kaashifa is vasbeslote om dinge op haar manier te doen, terwyl Ty bekommerd is omdat Wade en Angie geld op meubels vir hulle nuwe plekkie spandeer het. Donderdag 21 Julie Bridgette is onrustig oor Tim se nuwe werk, terwyl Ty vis oor Wade se finansies. Kaashifa is bekommerd oor haar planne en Elana doen vir Maggie nog ŉ groot guns. Vrydag 22 Julie Bridgette en Tim is weer haaks. Mymoena en Mrs J kry ŉ blink idee, terwyl Wade probeer om die beloofde reeks optredes vir Soundbar terug te kry. Weekdae om 18:00 op kykNET Maandag 18 Julie Die Stryders verwelkom twee nuwe gesigte, en SinBin kry ŉ nuwe redakteur. Leon sluk uiteindelik sy trots en aanvaar Fafa se aanbod. Dinsdag 19 Julie Wouter verras die manne met sy harde werk. Lienkie ontmoet vir Philip. Kristien straal behoorlik na haar sessies met Chris. Woensdag 20 Julie Die Pompoms ervaar die een teleurstelling na die ander. Candice slyp haar Kupido-pyltjie. Jana kan haarself nie kry om Riana weer te vertrou nie. Donderdag 21 Julie Jana stel ŉ ultimatum aan Riana. Wouter is nuuskierig oor Lulu. Philip se natuurlike sjarme maak amok. Vrydag 22 Julie Amanda stamp koppe met Tim. Schalk en Jana se bootjie kantel. Philip en Blitz kom nie oor die weg nie. Maandag tot Donderdag om 19:30 op kykNET&kie Maandag 18 Julie Priester kom agter dat Angel in kontak is met Daniel. Ezra en Caleb deel ŉ spesiale oomblik. Wie gaan vanaand as Mnr. en Mej. Arendsvlei 2022 gekroon word? Dinsdag 19 Julie In die aanloop tot die Showstopper-geleentheid vertel Caleb vir Ezra dat hy gevoelens vir haar het. Janice oorreed Lionel om vir Thys na ŉ ete by hulle huis te nooi. Woensdag 20 Julie Debra en Janice maak ŉ groot ontdekking oor Ingrid se geheime. Daniel probeer Angel oor Priester waarsku, terwyl Ezra haar woede teenoor Caleb verduidelik. Donderdag 21 Julie Janice en Debra vertel vir Karelse en die Cupido’s oor die bewyse wat hulle teen Ingrid gevind het. Angel hoor ŉ telefoongesprek tussen haar ma en Ingrid. Is dit die einde vir Ingrid?